Nyeste Skilderie af Kiøbenhavn, 1824-09-07
Jeg har herved villet give et omtrentligt Omrids af Seddelforbedringens Udseende, med dens Omkostninger, samt Udbyttet efter samme, og disses Fordeling, et Udkast, som vistnok kunde modtage baade flere og dertil mere træffende Strøg, men derved dog neppe komme til at yde noget fordeelagtigere Skue. Nogen Grandskning over Sagen selv, og lidt Kiendskab til Begivenhederne, vil bekræfte dette. Jeg skal herefter korteligen angive nogle af de Maader, hvorpaa det, som ved Seddelinddragelsen erholdes, formeentligen lettere og bedre kunde erholdes, hvorved jeg dog ikke skal indlade mig i enhver Detail eller i enhver Jndvending, som kunde gjøres, med sammes Giendrivelse, anseende det, deels for unødvendigt, deels for unyttigt. Den første Maade, som jeg skal betegne, fordi den allerede forhen her er berørt, er den: at fremskynde Seddelinddragelsen, enten saaledes at den fuldførtes strax og paa eengang, eller at den dog i en kortere Tid tilendebragtes, ved aarligen at anvende større Midler paa den. Det første kunde neppe skee uden ved Hielp af Laan, der sikkert, til 4 1/2 pC. Rente, ikke vilde være vanskelige at overkomme, 100 for 100; men da den naturlige Følge af en Operation af ovennævnte Art vilde være, at Coursen strax vilde gaae til Pari, og altsaa Inddragelsen, eller rettere, Jndkjøbet af de inddragende Sedler, heller ikke behøvede at effectueres, uden efterhaanden som Sedlerne vilde falde under Pari, saa seer man let, at Laanene kun tildeels vilde blive nødvendige, da den største Part hertil, ved Bankens egne, efterhaanden indkommende Indtægter, maatte kunne overkommes, og maaske blev ethvert Laan undværligt, saa der altsaa ingen Renter bleve at svare, saafremt Financerne paa samme Tid tillige havde Banco eller Sterling at afgive. Erfaringen har viist, hvorledes vor Cours nu i lang Tid har holdt sig paa 250 pC., og at denne Coursens Standpunct, saa at sige, har været anticiperet, ligger for Dagen, da, uagtet et betydeligt Antal Sedler dog imidlertid er unddragen Circulationen, saadant dog ikke har rykket den det mindste derfra. Af lignende Effect med ovennævnte Maade, tilden hurtigste Opnaaelse af et fuldkomment Pengevæsen, vilde det være, om det strax tillodes at indbetale sine Bankhæftelser med Sedler, Sedlerne regnede lige med Sølv, og at Banken da af de indbetalte Sedler indeholdt saa mange, som nødvendigt gjordes, for at de resterende kunde gaae med fuld Værdie. Det er naturligt, at denne Tilladelse vilde blive benyttet af en stor Deel til strax eller meget snart at befrie sig for den høie Hæftelsesrente, og for Banken vilde det ingen anden Forskjel give, end at den kun desto tidligere vilde faae Hæftelserne indbetalte i det samme, som den dog nu tilsidste vil faae dem i, nemlig i Sedler, eller om den og kun vilde modtage Sølv, dog deri ikke faae mere, end hvad den vilde havt i et lige Antal Sedler. Naar man vil tage Hensyn til, at vor Cours engang bliver Pari, og ikke tænke sig denne Tidspunct for fjern, saa svarer det ei Regning, førend den Tid at indbetale sin Hæftelse til Banken, det er ligefrem, at man f. Ex i dette Øieblik vilde betale mere, ved nu at udbetale 1250 Sedler, regnet Renten til 4 pC., naar hine Sedler om 7 a 8 Aar ville blive til ligesaa meget Sølv, end ved til den Tid kun at udbetale 1000 Sølv, men imidlertid dog svare 6 1/2 pC. Rente deraf. Ja selv om man nu kunde laane rede Sølv hertil, a 4 pC., eller under en mulig Paricours, endog Sedler, saa var det dog ei engang raadeligt, naar man ikke tillige havde Vished om Uopsigelighed for saadant Laan, indtil en fast og varig Paricours var sikkret, thi i andet Fald maatte man heller betale til Banken, som en Assurancepræmie, den høiere Rente, for ikke at falde ind i et mueligt Virvar af Gields-Forskrivninger og Omskrivninger, som man vilde prise sig meget lykkelig ved at kunne rede sig ud af, endog ved langt høiere Renter end hine. Det er derfor antageligt, at Bankhæftelserne ei synderligen ville vorde indbetalte, førend under en Paricours, og naar dennes Bestandighed er nogenlunde vis, men at det da ogsaa vil skee, og saaledes vilde altsaa Bankens Jndtægter, derved at det strax tillodes at indbetale sine Hæftelser med Sedler, ikke blive forringede, uden forsaavidt som Banken kun i noget kortere Tid vilde faae den høiere Rente at indtage, men hvad Banken derved kunde tabe, om her ellers kan tales om Tab, vilde igjen opstaae som Gevinst for dem, som Banken nærmest vedkommer, for dem der hæfte til den; ikke her at tale om den mange Gange større Fordeel, som forøvrigt hermed vilde staae i Forbindelse.